钦定古今图书集成/明伦汇编/氏族典/第407卷 > 《廖用贤尚友录》 > 许善心
## 钦定古今图书集成/明伦汇编/氏族典/第407卷 > 《廖用贤尚友录》 > 许善心

按《隋书许善心传》：“善心字务本，高阳北新城人。祖茂，
梁散骑常侍。父亨，陈卫尉卿。善心九岁而孤，幼聪明
有思理，举秀才，对策高第，授度支郎中。祯明二年，加
散骑常侍，聘于隋，遇高祖伐陈，留絷宾馆。及陈亡，高
祖遣使告之，善心衰服号哭。有诏就馆，拜通直散骑
常侍，赐衣一袭。善心哭尽哀，入房复出，垂涕受诏。十”
七年，除秘书丞。仁寿四年，留守京师。高祖崩于仁寿
宫，炀帝秘丧不发，先易留守官人，出除岩州刺史，逢
汉王谅反，不之官。大业元年，转礼部侍郎。宇文述讽
御史劾之，左迁给事郎。七年，上封事，忤旨，免官。其年，
复征为守给事郎。十年，从幸江都，授通议大夫。十四
年，宇文化及弑逆之日，隋官尽诣朝堂谒贺，善心独
不至。化及遣人执至朝堂，善心不舞蹈而出，其党因遂害之。及越王称制，谥曰《文节》。